CELEX: 32006R0471
Language: lt
Date: 2006-03-22 00:00:00
Title: 2006 m. kovo 22 d.  Komisijos reglamentas (EB) Nr. 471/2006, 2006 m. nukrypstantis nuo Reglamento (EB) Nr. 1445/95 dėl eksporto licencijų galvijienos sektoriuje išdavimo datos

23.3.2006   
            
            
               LT
            
            
               Europos Sąjungos oficialusis leidinys
            
            
               L 84/4
            
         
      KOMISIJOS REGLAMENTAS (EB) Nr. 471/2006
   2006 m. kovo 22 d.
   2006 m. nukrypstantis nuo Reglamento (EB) Nr. 1445/95 dėl eksporto licencijų galvijienos sektoriuje išdavimo datos
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 29 straipsnio 2 dalį,
   kadangi:
   
               (1)
            
            
               1995 m. birželio 26 d. Komisijos reglamento (EB) Nr. 1445/95 dėl importo ir eksporto licencijų taikymo galvijienos sektoriuje taisyklių, panaikinančio Reglamentą (EEB) Nr. 2377/80 (2) 10 straipsnio 1 dalimi numatoma, kad eksporto licencijos turi būti išduodamos penktą darbo dieną nuo dienos, kurią buvo paduotos paraiškos dėl licencijų, jei iki tol Komisija nesiima jokių specialių veiksmų.
            
         
               (2)
            
            
               Atsižvelgiant į 2006 m. švenčių dienas ir dėl šių švenčių nereguliarią Europos Sąjungos oficialiojo leidinio leidybą minėtas penkių darbo dienų laikotarpis bus per trumpas tinkamam rinkos administravimui garantuoti ir todėl turėtų būti pratęstas.
            
         
               (3)
            
            
               Šiame reglamente numatytos priemonės atitinka Galvijienos vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 1445/95 10 straipsnio 1 dalies, 2006 m. licencijos, kurioms paraiškos yra pateiktos šio reglamento priede nurodytu laikotarpiu, yra išduodamos atitinkamomis tame priede nurodytomis dienomis.
   Ši leidžianti nukrypti nuostata taikoma, jei iki šių datų nesiimama Reglamento (EB) Nr. 1445/95 10 straipsnio 2 dalyje nurodytų specialių veiksmų.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. kovo 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 21. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 143, 1995 6 27, p. 35. Reglamentas su paskutiniais pakeitimais, padarytais Reglamentu (EB) Nr. 1118/2004 (OL L 217, 2004 6 17, p. 10).
   
      PRIEDAS
      
                  Paraiškų dėl licencijų pateikimo laikotarpis
               
               
                  Išdavimo datos
               
            
                  2006 m. balandžio 10–13 d.
               
               
                  2006 m. balandžio 21 d.
               
            
                  2006 m. gegužės 22–24 d.
               
               
                  2006 m. birželio 1 d.
               
            
                  2006 m. liepos 17–18 d.
               
               
                  2006 m. liepos 26 d.
               
            
                  2006 m. spalio 30–31 d.
               
               
                  2006 m. lapkričio 8 d.
               
            
                  2006 m. gruodžio 21 d.
               
               
                  2006 m. gruodžio 29 d.
               
            
                  2006 m. gruodžio 28–29 d.
               
               
                  2007 m. sausio 8 d.